AC Plaid Cymru yn llawn balchder wrth i Aberystwyth gynnal gwylnos yng ngolau cannwyll dros Aleppo - Simon Thomas CYM
AC Plaid Cymru yn llawn balchder wrth i Aberystwyth gynnal gwylnos yng ngolau cannwyll dros Aleppo
Postiwyd ar December 16 2016, 4:55 yh
Mae Aelod Cynulliad Plaid Cymru dros y Canolbarth a’r Gorllewin, Simon Thomas wedi pwysleisio’r balchder ac edmygedd oedd ganddo tuag at bobl Aberystwyth wedi gwylnos yng ngolau cannwyll cael ei gynnal yn y dref nos iau ddiwethaf. Cynhaliwyd y digwyddiad mewn undod â chefnogaeth i bobl Aleppo.
Cynhaliwyd yr wylnos wedi i’r rhyfel hir rhwng grymoedd milwrol yr Arlywydd Assad a gwrthryfelwyr Syria arwain at farwolaethau a dinistr annisgrifiadwy yn Ninas Aleppo.
Sillafwyd enw’r ddinas hanesyddol mewn canhwyllau a osodwyd yn Aberystwyth ac areithiodd ffoaduriaid o Syria i’r dorf. Dyma’r ffoaduriaid cyntaf i gael lloches a noddfa yng Nghymru.
Dywedodd Simon Thomas AC, breswylydd o Aberystwyth:
“Unwaith eto, mae Aberystwyth wedi profi bod rhai o bobloedd fwyaf gofalgar, tosturiol ac anhunanol y Deyrnas Unedig yn byw yng Nghanolbarth a Gorllewin Cymru.
“Yn ogystal â bod y Sir gyntaf yng Nghymru i groesawi ffoaduriaid o Syria gyda breichiau agored, mae pobl Ceredigion wedi darparu cefnogaeth i bobl sy’n dioddef ar draws y byd yn gyson.
“Mae ymgais Llywodraeth Syria i adennill Aleppo wedi arwain at erchyllterau annisgrifiadwy ar ddynion, menywod a phlant diniwed o Syria. O ddienyddiadau a diflaniadau gorfodol i artaith a thrais rhywiol, rydym yn llygad-dystion i Fosnia a Rwanda’r presennol, a beth rydym yn gwneud?
“Unwaith eto, mae Llywodraeth San Steffan yn anwybyddu’r erchyllterau hyn ac yn eistedd yn segur wrth i gannoedd o filoedd o bobl farw.
“Hoffwn ddiolch i bobl Aberystwyth am ddangos undod gyda phobl Aleppo, ac unwaith eto, erfyn ar Lywodraeth San Steffan i weithredu.”